[image: image1.png]


ŠAKIŲ RAJONO SAVIVALDYBĖS TARYBA

SPRENDIMAS

DĖL SUTIKIMO PERIMTI TURTĄ RAJONO SAVIVALDYBĖS NUOSAVYBĖN IR JO PERDAVIMO

2012 m. balandžio 26 d. Nr. T-188
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 6 str. 6 p., 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 6 str. 2 p. ir 17 str. 1 d. 4 p. bei atsižvelgdama į Švietimo informacinių technologijų centro 2012 m. kovo 27 d. raštą Nr. 90-(1.6)-D3-146, nusprendžia:


1. Sutikti perimti rajono savivaldybės nuosavybėn savarankiškosioms rajono savivaldybės funkcijoms įgyvendinti valstybei nuosavybės teise priklausantį ir šiuo metu Švietimo informacinių technologijų centro  patikėjimo teise valdomą ilgalaikį  ir trumpalaikį materialųjį turtą pagal priedą.


2. Perduoti perimtą turtą Šakių rajono Lukšių Vinco Grybo gimnazijai valdyti ir naudoti patikėjimo teise šiuo metu jos nuostatuose numatytai švietimo pagalbos teikimo mokiniui, mokytojui, šeimai veiklai vykdyti.

3. Įgalioti rajono savivaldybės administracijos Švietimo ir spotrto skyriaus vedėją:


3.1. priimti turtą ir rajono savivaldybės vardu pasirašyti šio turto perdavimo-priėmimo aktą;


3.2. parengti ir pasirašyti su Šakių rajono Lukšių Vinco Grybo gimnazijos direktore turto perdavimo-priėmimo aktą.

